27. 6. 91 De Europæiske Fællesskabers Tidende Nr. C 167/3 
II 
(Forberedende retsakter) 
KOMMISSIONEN 
Ændret forslag til Rådets direktiv om reklame for tobaksvarer (') 
(91/C 167/03) 
KOM(91) 111 endelig udg. — SYN 194 
(Forelagt af Kommissionen til Traktatens artikel 149, stk. 3, den 17. maj 1991) 
RÅDET FOR DE EUROPÆISKE FÆLLESSKABER HAR — 
under henvisning til Traktaten om Oprettelse af Det 
Europæiske Økonomiske Fællesskab, særlig artikel 
100 A, 
under henvisning til forslag fra Kommissionen, 
i samarbejde med Europa-Parlamentet, 
under henvisning til udtalelse fra Det Økonomiske og 
Sociale Udvalg, og 
ud fra følgende betragtninger: 
Der er en række forskelle mellem medlemsstaternes 
bestemmelser om reklame for tobaksvarer; reklamer 
spredes på tværs af medlemsstaternes grænser, og oven­
nævnte forskelle kan lægge hindringer i vejen for varers 
og reklamemedias frie bevægelighed og den frie udveks­
ling af tjenesteydelser samt medføre konkurrenceforvrid­
ning og således hæmme virkeliggørelsen af det indre 
marked og dettes funktion; 
disse hindringer bør fjernes, og med henblik herpå bør 
bestemmelserne om reklame for tobaksvarer ved hjælp af 
ovennævnte media harmoniseres, idet medlemsstaterne 
skal have mulighed for under visse forhold at fastsætte 
de krav, som de finder nødvendige for at sikre beskyt­
telsen af befolkningens sundhed; 
i henhold til Traktatens artikel 100 A, stk. 3, skal 
Kommissionens forslag i henhold til stk. 1 inden for 
sundhed, sikkerhed, miljøbeskyttelse og forbrugerbeskyt­
telse bygge på et højt beskyttelsesniveau; følgelig bør der i dette direktiv tages tilbørligt hensyn til 
beskyttelsen af befolkningens og navnlig unges sundhed; 
da der eksisterer en indbyrdes afhængighed mellem 
enhver form for reklame — trykt, i radio, fjernsyn og 
biografer — og med henblik på at undgå enhver risiko 
for konkurrenceforvridning og omgåelse af bestemmel­
serne bør harmoniseringen gælde for alle reklameformer 
og -media ud over fjernsynsreklamer, som allerede er 
omfattet af Rådets direktiv 89/522/EØF (2); 
Det Europæiske Råd understregede i Milano den 28. og 
29. juni 1985, hvor vigtigt det er at iværksætte et euro­
pæisk handlingsprogram mod kræft; 
Rådet og repræsentanterne for medlemsstaternes rege­
ringer, forsamlet i Rådet, har i deres resolution af 7. juli 
1986 om et handlingsprogram for De Europæiske 
Fællesskaber til bekæmpelse af kræft (3) fastsat som mål 
for dette program at bidrage til at forbedre Fællesskabets 
borgeres sundhed og livskvalitet og nedbringe antallet af 
kræfttilfælde, og det har med henblik herpå prioriteret 
bekæmpelsen, af brugen af tobak højt; 
tobaksvarer forårsager hvert år et særdelse stort antal 
dødsfald i medlemsstaterne i Det Europæiske Fællesskab; 
reklamer spiller navnlig hos unge en grundlæggende 
rolle, når brugen af tobak skal fremmes; 
O EFT nr. C 116 af 11. 5. 1990, s. 7. O EFT nr. L 298 af 17. 10. 1989, s. 23. 
(J) EFT nr. C 184 af 23. 7. 1986, s. 19. 
Nr. C 167/4 De Europæiske Fællesskabers Tidende 27. 6. 91 
på ministerrådsmødet den 3. december 1990 gik 
medlemsstaterne ind for en fuldstændig harmonisering af 
reklamer for tobaksvarer; 
i lyset af medlemsstaternes nuværende lovgivning og den 
udvikling, der kan forventes på dette område, er det kun 
muligt at gennemføre en fuldstændig harmonisering ved 
at indføre et forbud mod reklame for tobaksvarer; 
tobaksindustrien bør dog under overholdelse af de for 
markedet gældende bestemmelser og reglerne for loyal 
konkurrence kunne informere forbrugerne om de 
forskellige former for tobaksvarer og tobaksmærker; 
anvendelsen af tobak er imidlertid meget sundhedsska­
delig, og disse informationer bør derfor udelukkende 
være rettet mod de interesserede, dvs. brugerne af to­
baksvarer; 
med henblik herpå bør reklamer for tobaksvarer kun 
være tilladt på salgssteder, hvor man er specialiseret i 
salg af tobak, og hvor kunderne kan betjenes; 
ved fortsat at tillade reklamer inde i tobaksudsalg kan 
reklamerne opfylde deres vigtigste formål; det vil således 
være muligt at sikre beskyttelsen af befolkningen generelt 
og af unge i særdeleshed; 
enhver form for indirekte reklame har samme virkning 
som direkte reklame, og disse indirekte former for 
reklame, som, selv om der ikke direkte nævnes en to­
baksvare, henviser til et mærke, et emblem, et symbol 
eller et hvilket som helst andet karakteristisk tegn, der 
anvendes i forbindelse med tobaksvarer, bør forbydes; 
de personer eller organisationer, som i henhold til 
national lovgivning har en lovlig interesse på området, 
bør have mulighed for at anlægge sag i forbindelse med 
enhver reklame, som ikke er i overensstemmelse med de 
bestemmelser, der er fastsat i medlemsstaterne i henhold 
til dette direktiv — 
UDSTEDT FØLGENDE DIREKTIV: 
Artikel 1 
I dette direktiv forstås ved: 
— reklame: enhver form for meddelelse, oral, trykt, i 
radio, fjernsyn eller biografer, som direkte eller indi­
rekte har til formål at fremme anvendelsen af en 
tobaksvare, eller som medfører, at anvendelsen af en 
tobaksvare fremmes, herunder reklamer, hvori man, 
uden at varen direkte nævnes, forsøger at omgå 
forbuddet mod tobaksreklamer ved at anvende navne, mærker, symboler eller andre karakteristiske 
tegn, der anvendes i forbindelse med tobaksvarer 
— tobaksvarer: varer, der er bestemt til at ryges, 
indsnuses, suttes eller tygges, hvis de, også kun 
delvist, er fremstillet af tobak 
— tobaksudsalg: salgssteder, hvor man er specialiseret i 
salg af tobaksvarer, og hvor der er et lukket inden­
dørs lokale, hvor kunderne kan betjenes. Forret­
ninger, hvor der sælges forskellige varer, er ikke 
omfattet af denne definition. 
Artikel 2 
1. Alle former for reklame for tobaksvarer inden for 
Det Europæiske Fællesskab forbydes, jf. dog direktiv 
89/552/EØF. 
2. Medlemsstaterne påser, at et mærke, der hovedsa­
gelig er kendt fra en tobaksvare, ikke anvendes i 
reklamer på andre områder, så længe det pågældende 
mærke anvendes i forbindelse med en tobaksvare. 
3. Medlemsstaterne påser, at nye tobaksvarer ikke 
lanceres ved hjælp af mærker, der er kendte, og som 
allerede anvendes i forbindelse med en ikke-tobaksvare. 
4. Enhver form for gratis uddeling af tobaksvarer er 
forbudt. 
Artikel 3 
Medlemsstaternes kan tillade reklamer inde i tobaksud­
salg, når reklamerne ikke er synlige udefra. 
Artikel 4 
Medlemsstaterne påser, at der er hensigtsmæssige og 
effektive midler til at kontrollere, at de nationale bestem­
melser, der vedtages i forbindelse med dette direktiv, 
overholdes. Disse midler skal omfatte bestemmelser, i 
henhold til hvilke personer eller organisationer, der i 
henhold til national lovgivning har en lovmæssig inter­
esse i, at reklamer, der ikke er i overensstemmelse med 
dette direktiv, afskaffes, kan anlægge sag angående 
sådanne reklamer eller indbringe sådanne reklamer for et 
administrativt organ, der har beføjelse til at træffe afgø­
relse om klagerne eller foretage retsforfølgning. 
27. 6. 91 De Europæiske Fællesskabers Tidende Nr. C 167/5 
Artikel 5 
Bestemmelserne i dette direktiv berører ikke medlemssta­
ternes mulighed for at fastsætte krav vedrørende 
reklamer for tobaksvarer, som er i overensstemmelse med 
Traktaten, og som de finder nødvendige for at sikre 
beskyttelsen af befolkningens sundhed, for så vidt som 
det er i overensstemmelse med nærværende direktiv. 
Artikel 6 
1. Medlemsstaterne vedtager og offentliggør de 
nødvendige love og administrative bestemmelser for at 
efterkomme dette direktiv inden den 31. juli 1992. Når medlemsstaterne vedtager disse bestemmelser, 
henvises der deri til dette direktiv, eller de ledsages ved 
offentliggørelsen af en sådan henvisning. De nærmere 
regler for denne henvisning fastsættes af medlemssta­
terne. 
2. Medlemsstaterne sætter de bestemmelser, der er 
vedtaget i henhold til stk.l, i kraft pr. 1. januar 1993. 
Artikel 7 
Dette direktiv er rettet til medlemsstaterne.